FI Euroopan unionin virallinen lehti C 238/9

Kuulemismenettelystä vastaavan neuvonantajan loppukertomus (1)

AT.39922 – Laakerit

2014/C 238/08

Komissio aloitti 22. tammikuuta 2013 asetuksen (EY) N:o 1/2003 (2) 11 artiklan 6 kohdan mukaisen menettelyn JTEKT Corporationia, JTEKT Europe Bearings B.V.:tä, Koyo France SA:ta ja Koyo Deutschland GmbH:ta (’JTEKT’); NSK Ltd:tä, NSK Europe Ltd:tä ja NSK Deutschland GmbH:ta (’NSK’); Nachi-Fujikoshi Corporationia ja Nachi Europe GmbH:ta (’NFC’); AB SKF ja SKF GmbH (’SKF’); INA-Holding Schaeffler GmbH & Co. KG:tä, Schaeffler Holding GmbH & Co. KG:tä, Schaeffler AG:tä, Schaeffler Technologies AG & Co. KG:tä (3) ja FAG Kugelfischer GmbH:ta (’Schaeffler’); NTN Corporationia, NTN Wälzlager (Europa) GmbH:ta ja NTN-SNR Roulements SA:ta (’NTN’) vastaan. Näitä kutsutaan jäljempänä yhdessä ’osapuoliksi’.

Euroopan komissio antoi 21. tammikuuta 2014 asetuksen (EY) N:o 773/2004 (4) 10 a artiklan 2 kohdan mukaisten sovintoon tähtäävien keskustelujen ja sovintoehdotusten esittämisen jälkeen väitetiedoksiannon, joka oli osoitettu osapuolille (5). Siinä todettiin, että ne olivat osallistuneet Euroopan unionin toiminnasta tehdyn sopimuksen 101 artiklan ja ETA-sopimuksen 53 artiklan yhtenäiseen ja jatkuvaan rikkomiseen. Väitetiedoksiannon mukaan kilpailusääntöjä rikottiin koordinoimalla hinnoittelua autoteollisuuden asiakkaisiin nähden ja rikkominen kattoi koko Euroopan talousalueen (ETA).

Osapuolten väitetiedoksiantoon antamat vastaukset vahvistivat, että niille osoitettu väitetiedoksianto vastasi niiden tekemien sovintoehdotusten sisältöä.

Olen tutkinut päätöksen 2011/695/EU 16 artiklan mukaisesti, käsitelläänkö päätösluonnoksessa ainoastaan sellaisia väitteitä, joista osapuolille on annettu mahdollisuus esittää näkemyksensä, ja olen tullut myönteiseen päätelmään.

Edellä esitetyn perusteella ja ottaen huomioon, että osapuolet eivät ole esittäneet minulle pyyntöjä tai valituksia (6), katson, että kaikkien asian osapuolten menettelylliset oikeudet ovat toteutuneet tässä asiassa.

Bryssel, 17. maaliskuuta 2014. Wouter WILS

(1) Kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13 päivänä lokakuuta 2011 annetun Euroopan komission puheenjohtajan päätöksen 2011/695/EU (EUVL L 275, 20.10.2011, s. 29) 16 ja 17 artiklan mukaisesti.

(2) Neuvoston asetus (EY) N:o 1/2003, annettu 16 päivänä joulukuuta 2002, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta (EYVL L 1, 4.1.2003, s. 1).

(3) Schaeffler Technologies AG & Co. KG lopetti toimintansa 1. tammikuuta 2014. Sen oikeusseuraaja on Schaeffler Technologies GmbH & Co. KG.

(4) Komission asetus (EY) N:o 773/2004, annettu 7 päivänä huhtikuuta 2004, EY:n perustamissopimuksen 81 ja 82 artiklan mukaisten komission menettelyjen kulusta (EUVL L 123, 27.4.2004, s. 18).

(5) Komissio antoi 20. helmikuuta 2014 väitetiedoksiannon, joka oli osoitettu Schaeffler Technologies GmbH & Co. KG:lle.

(6) Päätöksen 2011/695/EU 15 artiklan 2 kohdan mukaan kartelleja koskevissa asioissa menettelyn osapuolet, jotka aloittavat sovintoon tähtäävät neuvottelut asetuksen (EY) N:o 773/2004 10 a artiklan mukaisesti, voivat saattaa asian kuulemismenettelystä vastaavan neuvonantajan tutkittavaksi missä tahansa vaiheessa sovintomenettelyn aikana varmistaakseen menettelyllisten oikeuksiensa tosiasiallisen toteutumisen. Ks. myös sovintomenettelyn toteuttamisesta neuvoston asetuksen (EY) N:o 1/2003 7 ja 23 artiklan mukaisten päätösten tekemiseksi kartelliasioissa annetun komission tiedonannon 2008/C 167/01 18 kohta (EUVL C 167, 2.7.2008, s. 1).